૨૦૧૩ની ૧૬ મેએ ગોપીચંદવાડી, રૂમ-નંબર ૩, A વિન્ગ, બાળકુમ, થાણેની ૨૬ બાય ૧૧ ફુટની રૂમનું ખરીદી ખત અંજનાબહેનના હાથમાં રાખવામાં આવ્યું. ખરીદકર્તા તરીકે અંજનાબહેનનું પૂરું નામ તથા વેચાણકર્તા તરીકે વીરેન્દ્ર રામનારાયણ રજાકનું નામ હતું. એના પર ફોટો તથા બન્ને પક્ષકારની સહીઓ પણ હતી. ઍગ્રીમેન્ટ નોટરાઇઝ પણ કર્યું હતું. થોડા દિવસ બાદ ફરીથી અંજનાબહેનને બોલાવવામાં આવ્યાં. રૂમમાં કોઈનો સામાન તાત્પૂરતો રાખ્યો હોવાથી તમને બીજી રૂમ દેખાડું છું એવું કહેવાયું. થોડા દિવસ બાદ ફરી જતાં તેમને જણાવવામાં આવ્યું કે આ રૂમ બીજાને અપાઈ ગઈ છે આથી તમને બીજી રૂમ આપવાની ગોઠવણ કરીએ છીએ. આમ વારંવાર અને અવારનવાર બોલાવતા રહ્યા અને રૂમ વિશેની માહિતી કે રૂમ બતાડવાની વાત એક કે બીજું બહાનું બતાડી ટાળતા રહ્યા.